สวัสดีครับ เรื่องมีอยู่ว่า ผมได้ดื่มเครื่องดื่มแอลกอฮอล์ในช่วงเย็น ติดกัน2วันตลอดการไปเที่ยวทะเล ซึ่งทุกวันจะมีทั้งน้ำอัดลม น้ำหวาน กาแฟ ชา ไม่ค่อยได้ดื่มน้ำเปล่า แต่ช่วงคืนสุดท้ายก่อนวันกลับได้ดื่มแอลกอฮอล์ค่อนข้างหนัก แล้วพูดคุยกันกับเพื่อน ๆ จนรู้สึกว่าเสียงเปลี่ยนไป หลังจากตื่นมาตอนเช้าก็เจ็บคอ วันถัดมาก็ยังเจ็บคอรู้สึกเหมือนมีอะไรบาดเวลากลืนหรือใช้เสียง ผมอยากรู้ว่าต้องรักษายังไงหรือควรพบแพทย์เพื่อตรวจดูไหมครับ (ปล.ผมไม่ได้อยู่เมืองไทยครับ)
สวัสดีค่ะ อาการเจ็บคอ อาจเกิดจากสาเหตุ เช่น1.ไข้หวัดหรือไข้หวัดใหญ่ แต่นอกจากอาการเจ็บคอ ก็มักมีอาการไอ ปวดศีรษะ ปวดเมื่อยตามตัว มีไข้ มีเสมหะ มีน้ำมูก จาม ร่วมด้วย2. คอหอยอักเสบ มักจะมีไข้สูง หนาวสั่น ปวดหัว ปวดเมื่อยตัว คลื่นไส้ คอแดง เจ็บคอ กลืนลำบาก คลื่นไส้ อาเจียน มีจุดหรือแผ่นสีขาวหรือสีเทาบริเวณลำคอ ต่อมน้ำเหลืองบริเวณคอบวมโต3. ทอนซิลอักเสบ มักจะมีอาการเจ็บคอมากจนกลืนน้ำและอาหารได้ลำบาก คลื่นไส้ อาเจียน มีไข้สูง หนาวสั่น ปวดศีรษะ ปวดเมื่อยตามตัว อ่อนเพลีย เบื่ออาหาร มีกลิ่นปาก ต่อมทอนซิลทั้งสองข้างจะบวมโต สีแดงจัด มีจุดหนองติดอยู่บนทอนซิลนอกจากนี้อาการเจ็บคอ อาจเกิดจากสาเหตุอื่นๆ ที่ไม่ใช่การติดเชื้อ เช่น4. มีนิ่วทอนซิล แต่มักจะไม่ได้เจ็บมาก แค่ทำให้ระคายคอเล็กน้อย และอาจมีกลิ่นปาก ทอนซิลอาจบวมโตขึ้นได้5. มีเศษอาหารหรือวัตถุไปติดที่ทอนซิล เช่น ก้างปลา กระดูกไก่ เปลือกกุ้ง เศษพลาสติก เป็นต้น6. อากาศแห้ง นอกจากนี้ การหายใจทางปากก็ทำให้คอแห้งและเกิดอาการเจ็บได้7. การได้รับสารก่อความระคายเคือง เช่น มลพิษทางอากาศ ควันบุหรี่ หรือสารเคมีต่างๆ8. การดื่มแอลกอฮอล์ การกินอาหารเผ็ด หรือรสจัดไป9. การใช้เสียงมากเกินไป การตะโกนหรือพูดคุยติดต่อเป็นเวลานาน10. โรคกรดไหลย้อน เมื่อกรดจากกระเพาะไหลย้อนขึ้นมาที่หลอดอาหาร ทำให้เกิดอาการแสบร้อนกลางอก และอาจย้อนขึ้นมาถึงลำคอทำให้เจ็บคอได้หากได้ดื่มแอลกอฮอล์ปริมาณมาก รวมถึงมีการพูดคุยมาก ก็อาจเป็นสาเหตุทำให้เจ็บคอได้ อย่างไรก็ตาม หากเจ็บมากจนกลืนลำบาก ก็ไม่น่าเกิดจากการดื่มแอลกอฮอล์และการที่ใช้เสียงมากในเบื้องต้น ให้พยายามดื่มน้ำเปล่ามากๆ งดน้ำเย็น พักผ่อนเยอะๆ ทานอาหารรสจืด งดสูบบุหรี่และดื่มแอลกอฮอล์ บ้วนปากและกลั้วลำคอด้วยน้ำเกลือบ่อยๆ งดการใช้เสียงดัง หรือพูดมากไป หากอาการยังไม่หายไป หรือมีไข้ร่วมด้วย ซึ่งก็แสดงว่าน่าจะเกิดจากการติดเชื้อมีคอหอยหรือทอนซิลอักเสบ ก็ควรไปพบแพทย์เพื่อตรวจและรักษาค่ะ